ДО
ЗАИНТЕРЕСОВАНИТЕ СТРАНИ
ПОКАНА – ОБЯВЛЕНИЕ
за публично обсъждане във връзка с изготвянето на План за интегрирано развитие на Община Белица (ПИРО) за периода 2021-2027 г.
УВАЖАЕМИ ДАМИ И ГОСПОДА,
В изпълнение на чл. 23 от Закон за регионално развитие (ЗРР) и чл.19, ал.1 от Правилника за прилагане на Закона за регионално развитие (ППЗРР) Община Белица е изготвила проект на План за интегрирано развитие на Община Белица за периода 2021-2027 г. Същият е публикуван на интернет страницата на общината за публично обсъждане в срок от 21.03.2022 г. до 21.04.2022 г. Общественото обсъждане ще се проведе на 30.03.2022 г. от 16:00 часа в ритуалната зала на община Белица при стриктно спазване на противоепидемичните мерки.
За всички ,които нямат възможност да присъстват  на общественото обсъждане могат да разгледат качените материали на страницата на община Белица или да изпратят своите препоръки и мнения .
Мнения и предложения за промени и допълнения на проекта на ПИРО 2021-2027 г. могат да бъдат подавани на ел. поща: obelica@abv.bg или в деловодството на общината до 21.04.2022 г., включително.
В своята същност Планът за интегрирано развитие на община Белица (ПИРО) 2021-2027 г. е основополагащ, стратегически документ и важен инструмент за управлението на общината през следващите 7 (седем) години. Пространственият обхват на ПИРО включва цялата територия на общината. Определени са зони за прилагане на интегриран подход за удовлетворяване на идентифицираните нужди и за подкрепа на потенциалите за развитие и на възможностите за коопериране със съседни общини. Планът за интегрирано развитие на общината е със средносрочно действие, като времето за неговото изпълнение съвпада със следващия програмен период на ЕС до края на 2027 година.
Основната цел на Плана за интегрирано развитие на община Белица е да предложи обща рамка и последователност от конкретни действия за устойчиво и интегрирано развитие на местно ниво, обединени в конкретна програма за действие. Общинският план на Белица е оперативен документ, обединяващ целите и начините за тяхното постигане, при задължително съответствие с Интегрираната териториална стратегия за развитие на Югозападен регион от ниво 2 и действащите устройствени планове.
[bookmark: _GoBack]Поради значимостта на настоящия план, който е важен, планов и стратегически документ, както и с цел спазване принципа на прозрачно управление и на основание чл.20, ал.1 от ППЗРР, всички заинтересовани лица могат да представят писмени предложения, становища и мнения по предложения проект до 21.04.2022 г. вкл. на електронен адрес e-mail: obelica@abv.bg или в деловодството на общината в сградата на Община Белица на адрес: гр.Белица, Област Благоевград 2780, ул. „Георги Андрейчин“ № 15.
Водещ принцип при разработването на плана е партньорството със заинтересованите страни – организации, институции, икономически и социални партньори, както и с физически лица и представители на юридически лица, имащи отношение към развитието на общината.
В тази връзка Общинска администрация Белица отправя настоящата покана-обявление за участие в публично обсъждане и разчита на Вашето активно участие в процеса на изготвяне на този важен за всички нас стратегически планов документ

